ai4bharat/Pralekha huggingface dataset:
بندرگاہوں، جہاز رانی اور آبی راستوں کی وزارت
میری ٹائم انڈیا سمٹ 2021 یوم چابہار کے ساتھ اختتام پزیر ہوا
21 ویں صدی زمین کی نہیں ہوگی: یہ سمندروں آسمانوں اور خلاؤں کی صدی ہوگی۔ آتم نربھر میری ٹائم سیکٹر نئے ہندوستان اور آتم نربھر بھارت کی بنیاد ہوگا:جناب من سکھ منڈایا
نئی دہلی 4 مارچ2021: دوسری ورچوئل میری ٹائم انڈیا سمٹ 2021 آج اختتام پزیر ہوئی۔ تین روزہ میری ٹائم کانفرنس دنیا کی سب سے بڑی ورچوئل سمٹس میں سے ایک ہے۔
یوم چابہار اجلاس میں کلیدی خطبہ دیتے ہوئے بندرگاہوں ، جہازرانی اور آبی گزرگاہوں کے وزیر جناب من سکھ منڈایا نے کہا کہ چابہار پورٹ پروجیکٹ کو ہندوستان اور یوریشیا کے درمیان کنکٹوٹی کے لئے راہداری کے مرکز کے طور پر فروغ دیا جائے گا۔ انھوں نے مزید کہا کہ چابہار بندرگاہ میں 123 بحری جہازوں اور تیرہ ہزار 752 ٹی ای یو اور کھیپ / عام کارگو کا نمٹارا کیا۔ چابہار بندرگاہ خطے کے لئے کووڈ 19 کے دوران انسانیت پر مبنی امداد کی ترسیل کے لئے آپس میں جوڑنے والا مقام بن کر ابھری ہے۔ جناب منڈایا نے اس بحری شعبے کی اہمیت کو اجاگر کیا اور کہا کہ 21 ویں صدی زمین کی نیں ہوگی بلکہ یہ سمندروں، آسمانوں او رخلاؤں کی صدی ہوگی۔
میری ٹائم انڈیا سمٹ 2021 کے اختتامی اجلاس میں بندرگاہوں، جہازرانی اور آبی گزرگاہوں کی وزارت میں ایڈیشنل سکریٹری جناب سنجے بندوپادھیائے نے سمٹ کے بارے میں بتایا اور کہا کہ سمٹ کے لئے ایک لاکھ 90 ہزار مندوبین نے خود کو رجسٹرڈ کرایا اور گیارہ ملکوں سے سولہ بین الاقوامی وزراء نے مختلف اجلاس میں شرکت کی۔ چھ مرکزی وزراء نے مختلف اجلاسوں میں حصہ لیا CEO فورم کے دوران 31 بین الاقوامی سی او اور اور 55 ہندوستانی سی اوز سمیت کل 55 سی ای اوز نے حصہ لیا۔ سمٹ کے دوران 110 نمائش کاروں نے اٹھارہ پویلین اور 107بوتھوں پر حصہ لیا جس میں 5540 بی ٹوبی میٹنگیں ہوئیں۔ تین روزہ سمّٹ کے دوران 64 ہزار سے زیادہ وزیٹرز ریکارڈ کئے گئے۔
جناب من سکھ منڈاویا نے اپنے اختتامی کلمات میں کہا کہ میری ٹائم انڈیا سمٹ 2021 میری ٹائم انڈیا ویژن 2030 کو مضبوط بنائے گی جس کا وزیر اعظم نریندر مودی نے سمّٹ کے افتتاح میں آغاز کیا تھا۔ میری ٹائم انڈیا سمٹ 2021 کی وجہ سے بھارت کے تئیں دنیا کی توقعات اور امنگیں بڑھ گئی ہیں۔ ہمیں اپنے نصب العین کو حاصل کرنے کے لئے آگے بڑھنا ہوگا۔ جناب منڈاویا نے اپنی بات ختم کرتے ہوئے کہا کہ سمٹ کے دوران دستخط ہونے والے مفاہمت نامے سے کامیاب نتائج سامنے آنے چائیں جس کے لئے ہمیں انتھک محنت اور لگن سے کام کرنا ہوگا۔ انھوں نے پر انداز میں بات ختم کرتے ہوئے کہا کہ آتم نربھر بحری شعبہ نئے ہندوستان اور آتم نربھر بھارت کی بنیاد بنے گا۔
وزارت خزانہ
انکم ٹیکس محکمے کے ملازمین کو آج وزیر خزانہ کے انعامات سے نوازا گیا
انکم ٹیکس محکمے کے ملازمین کو وزیر خزانہ کے باوقار انعامات سے نوازا گیا۔ یہ انعامات آج دلی کے منٹو روڈ پر قائم سِوِک سنٹر کے کیدار ناتھ ساہنی آڈیٹوریم میں دیئے گئے۔خزانے اور کارپوریٹ امور کی مرکزی وزیر محترمہ نرملا سیتا رمن نے یہ انعامات خزانے کے مرکزی وزیر مملکت جناب پنکج چودھری اور خزانے کے وزیر مملکت ڈاکٹر بھگوت کشن راؤ کراڑ نیز سی بی ڈی ٹی کے چیئرمین اور سی بی ڈی ٹی کے ارکان کی موجودگی میں دیئے گئے۔
وزیر خزانہ کے ایوارڈ اُن ملازمین کومختلف درجوں کے تحت دیئے جاتے ہیں، جنہوں نے اختراعی نظریات پیش کئے ہوں، خصوصی کوششیں کی ہوں اور خود کو اپنے فرائض کے تئیں لگاتا ر وقف رکھا ہو نیز اپنے فرائض کے تئیں عہد بستگی سے کام لیا ہو اور جنہوں نے راست ٹیکس نظام کے متنوع میدانوں میں مہارت کو فروغ دینے میں تعاون دیا ہو۔ جن میدانوں میں یہ ایوارڈز دیئے جاتے ہیں، اُن میں
1)ٹیکس دہندگان سے متعلق خدمات اور آسانیاں ؍ کمیونکیشن، جس میں کاروبار کو آسان بنانا اور شکایت کا ازالہ شامل ہے۔
2) خودکاری سمیت ، کاروباری عمل کی تشکیل نو ۔
3) ٹیکس تخمینے، تحقیقات، وصولی اور سرکاری عدالتی کارروائی سمیت قانون کو نافذ کیا جانا۔
4) ٹیکس دہندگان کی تعداد میں اضافہ کرنا۔
5) بین الاقوامی ٹیکس نظام اور منتقلی سے متعلق قیمت طے کرنا۔
6) مقدمہ بازی کے بندو بست اور عدالتی کام کاج۔
7) آڈٹ کا کام کاج اور جوابدہی میں اضافہ۔
8) بنیادی ڈھانچے کی تعمیر۔
9) انسانی وسیلے کی ترقی ، جس میں تربیت اور صلاحیت سازی شامل ہے۔
10) پالیسی سازی اور سکریٹریٹ کی کارکردگی۔
وزیر خزانہ کے ایوارڈس ایک تمغے اور ایک توصیف نامے ؍ سرٹیفکیٹ پر مشتمل ہوتے ہیں۔ وزیر خزانہ کے 2022 کے ایوارڈس 26 ملازمین کو دیئے گئے ہیں۔ ان کے نام اور خصوصی میدان، جن میں انہوں نے غیر معمولی تعاون دیا ہے، فہرست میں دیئے گئے ہیں۔
فہرست دیکھنے کے لئے برائے کرم یہاں کلک کریں۔
صحت اور خاندانی بہبود کی وزارت
کووڈ-19 اپ ڈیٹ
ملک گیر ٹیکہ کاری مہم کے تحت اب تک 191.37 کروڑ ٹیکے لگائے جاچکے ہیں
سردست بھارت میں زیر علاج مریضوں کی تعداد 17,317 ہے
زیر علاج مریضوں کی شرح فی الحال 0.04 فیصد ہے
شفایابی کی شرح فی الحال98.74 فیصد ہے
گذشتہ 24 گھنٹوں کے دوران 2,550 مریض رو بہ صحت ہوئے ہیں،شفایاب ہونے والے مریضوں کی کل تعداد بڑھ کر 4,25,82,243
ہوگئی ہے
گزشتہ 24 گھنٹے میں 2,202 نئے معاملے درج کئے گئے ہیں
متاثرہ مریضوں کی یومیہ شرح  ہے
اسی طرح متاثرہ مریضوں کی ہفتہ واری شرح ہے
مجموعی طور پر اب تک 84.41 کروڑ ٹیسٹ کئے جاچکے ہیں؛ گذشتہ 24 گھنٹوں میں 2,97,242 ٹیسٹ کئے گئے
وزارت دفاع
ملک کے اندر تیار کردہ دفاعی آلات کی مارکیٹنگ
بین الاقوامی کھلاڑیوں کو مقامی طور پر تیار کردہ دفاعی آلات کی مارکیٹنگ میں سہولت فراہم کرنے کے لیے حکومت کی جانب سے درج ذیل اقدامات کیے گئے ہیں:
- زمرہ 6  میں بیان کردہ اشیاء کی برآمد پر وزارت دفاع کے جاری کردہ معیاری کام کرنے کے طریقہ  کے تحت کیا جاتا ہے۔ دفاعی برآمدات کو فروغ دینے اور کاروبار کرنے میں آسانی کے لیے ایس او پی کو وقتاً فوقتاً ہموار اور آسان بنایا جاتا رہا ہے۔
- برآمد کی اجازت دینے کے لیے درخواستوں کی وصولی اور کارروائی کی خاطر ایک اینڈ ٹو اینڈ پورٹل – www.defenceexim.gov.in– تیار کیا گیا ہے۔ برآمدی اجازت نامے ڈیجیٹل طور پر دستخط کیے جاتے ہیں اور پورٹل کے ذریعے جاری کیے جاتے ہیں۔
- وزارت دفاع تین او جی ایل  لے کر آئی ہے۔ پہلی منتخب حصوں اور اجزاء کے لیے؛ دوسری ٹیکنالوجی کی بین کمپنی منتقلی کے لیے اور تیسری بڑے پلیٹ فارموں کے لیے۔
- وزارت دفاع میں ایک ایکسپورٹ پروموشن سیل قائم کیا گیا ہے جس میں مختلف ممالک سے موصول ہونے والی انکوائریوں اور برآمدات کے فروغ کے لیے پرائیویٹ سیکٹر اور پبلک سیکٹر کی کمپنیوں کو سہولت فراہم کرنے کے لیے برآمدات سے متعلق کارروائیوں کو مربوط اور فالو اپ کیا گیا ہے۔
- سرکاری اور نجی دونوں شعبوں کی دیسی دفاعی مصنوعات کی برآمدات کے فروغ کے لیے دفاعی اتاشی کو لازمی قرار دیا گیا ہے۔ دیسی ساختہ سازوسامان کی برآمد کے فروغ کے لیے، ایک اسکیم موجود ہے جس میں دفاعی اتاشیوں کو ان کی سالانہ ضرورت کے مطابق مالی مدد فراہم کی جاتی ہے تاکہ مقامی دفاعی سازوسامان کی برآمد کو فروغ دیا جا سکے۔
- اسٹریٹجک تحفظات کے تحت، ملک کے اندر تیار کردہ دفاعی مصنوعات کو لائن آف کریڈٹ/فنڈنگ کے ذریعے فروغ دیا جا رہا ہے۔
- مختلف متعلقین سے موصول ہونے والی ایکسپورٹ لیڈز کو آن لائن پورٹل کے ذریعے رجسٹرڈ انڈین ڈیفنس ایکسپورٹرز تک پہنچایا جاتا ہے۔ یہ سہولت ہندوستانی دفاعی برآمد کنندگان کو دوسرے ممالک میں پیدا ہونے والے برآمدی مواقع کا فوری جواب دینے میں مدد کرتی ہے۔
- دو برآمدی کتابچے یعنی ’ہندوستانی دفاعی صنعت، ایک عالمی پہنچ‘ اور ’کیٹلاگ انڈین ڈیفنس انڈسٹری 2022‘ مارچ 2022 کے مہینے کے دوران سرکاری اور نجی دونوں شعبوں سے دیسی دفاعی مصنوعات کے فروغ کے لیے جاری کیے گئے ہیں۔
- دفاعی برآمدات کو فروغ دینے کے لیے، صنعتی تنظیموں کے ذریعے ڈی ڈی پی، وزارت دفاع کے زیراہتمام دوستانہ غیر ملکی ممالک  کے ساتھ ویبناروں کا اہتمام کیا جاتا ہے۔ اب تک اس طرح کے کل 33 ویبنار منعقد کیے جا چکے ہیں۔
- ہندوستانی دفاعی صنعت کی صلاحیتوں کو سمجھنے اور ان کی دلچسپی کے ممکنہ شعبوں کو تلاش کرنے کے لیے ’دفاعی برآمد کنندگان سے ملنے کے لیے ہندوستان کا دورہ کرنے والے غیر ملکی وفود ‘ کو فعال کرنے کا ایک طریقہ کار ترتیب دیا گیا ہے۔
دفاعی عمدگی کے لیے اختراعات - ڈیفنس انوویشن آرگنائزیشن  نے دفاعی اختراع سے متعلق تعاون بڑھانے اور جدت، سائنس اور ٹیکنالوجی ماحولیاتی نظام کے شعبوں میں گہرا تعاون کرنے سے متعلق اقدامات کرنے کے لیے ریاستہائے متحدہ امریکہ ، برطانیہ ، آسٹریلیا اور سویڈن کے ساتھ میمورنڈم آف انٹینٹ  کا اشتراک کیا ہے۔
یہ جانکاری رکشا راجیہ منتری جناب اجے بھٹ نے آج لوک سبھا میں جناب وشنو دیال رام کے سوال کے تحریری جواب میں دی۔
وزارت دفاع
رکشا منتری جناب راج ناتھ سنگھ مسلح افواج جنگی اموات فلاحی فنڈ میں شہریوں کے تعاون کے لئے ایک ویب سائٹ لانچ کریں گے
’’ماں بھارتی کے سپوت‘‘کے عنوان والی اس ویب سائٹ پر فلم آئیکن جناب امیتابھ بچن خیر سگالی سفیر کے طورپر شامل ہوں گے
مسلح افواج جنگی اموات فلاحی فنڈکے لئے ’ماں بھارتی کے سپوت‘نامی ویب سائٹ کا آغاز 14اکتوبر 2022 کو نئی دہلی میں قومی جنگی یادگار کمپلیکس میں منعقد ہونے والی ایک تقریب کے دوران عزت مآب رکشا منتری جناب راج ناتھ سنگھ کے ذریعے کیا جائے گا۔
اے ایف بی سی ڈبلیو ایف ایک سہ رخی –خدمت فنڈ ہے، جس کا استعمال جنگ کے مہلوکین کے اہل خانہ اور ان کے قریبی عزیزوں کو فوری مالی امداد فراہم کرنے کے لئے کیا جاتا ہے، جبکہ حکومت ہند نے ڈیوٹی کے دوران سرگرم فوجی کارروائیوں کے دوران مارے گئے یا مفلوج فوجیوں کے لئے بڑی تعداد میں فلاحی اسکیمیں شروع کی ہیں۔ فوجیوں اور ان کے اہل خانہ کی امداد کے لئے حب الوطن شہریوں ، کارپوریٹ سربراہوں؍صنعتی سربراہوں کی طرف سے اس بات کے لئے زبردست جذبے اور گزارشات کا اظہار کیا جارہا تھا۔چنانچہ اس نیک کام میں حب الوطن ہندوستانیوں کی شراکت داری کی سہولت کے لئے یہ ویب سائٹ شروع کی جارہی ہے۔
جناب امیتابھ بچن نے ’خیر سگالی سفیر’بننا منظور کرلیا ہے‘۔ تقریب میں چیف آف ڈیفنس اسٹاف، تینوں افواج کے سربراہ ، پرم ویر چکر  ایوارڈ حاصل کرنے والے اور وزات دفاع کے دیگر اہم حکام ، کارپوریٹ سربراہ، بینکوں کے صدور اور مینجنگ ڈائریکٹر ، کھیل کے شعبے کے اہم برسرکار افراد اور دیگر اہم شخصیتیں شامل ہوں گی۔ اسی روز سرگرم فوجی آپریشن میں مارے گئے اور مفلوج ہوئے فوجیوں کے 10 قریبی عزیزوں کا اعزاز کیا جائے گا۔بہت سی جنگوں میں ایوارڈ یافتہ فوجیوں کے والدین اور رشتہ داروں کو بھی اس تقریب میں مدعو کیا گیا ہے۔
ا قتصادی امور کی کابینہ کمیٹی
مارچ 2020 تک کی مدت کے لئے ‘‘درج فہرست قبائل کی ترقی کے لئے احاطہ پروگرام ’’کے تحت جاری ذیلی اسکیموں کو کابینہ کی منظوری
10کروڑسے زائد درج فہرست قبائلی افراد کو اس سے فائدہ ہوگا
نئی دہلی ،14فروری :وزیراعظم ، جناب نریندرمودی کی قیادت میں اقتصادی امور سے وابستہ کابینہ کمیٹی نے یکم اپریل ،2017سے 31مارچ ، 2020تک کی مدت کے لئے 11900کروڑروپے کے ممکنہ اخراجات کے ساتھ درج فہرست قبائل کے فائدے کے لئے جاری ذیلی اسکیموں کو آگے بھی جاری رکھنے کی تجویز کواپنی منظوری دے دی ہے ۔
منظورشدہ اسکیموں کی تفصیلات درج ذیل ہیں :
1-ماہ قبل میٹرک اسکالرشپ
2-مابعد میٹرک اسکالرشپ
3-آشرم اسکول
4-لڑکیوں اورلڑکوں کے ہوسٹل
5-پیشہ ورانہ تربیت
6-نگرانی اور تجزیہ
7-قبائلی تقریبات اورمیلوں کا اہتمام ، قبائلی تحقیق اوراطلاعات وماس ایجوکیشن
8-درج فہرست قبائل کی فلاح کے لئے کام کرنے والے رضاکاراداروں کو امداد کی فراہمی
9-خاص طورپرحساس اورنازک قبائلی گروپوں کی ترقی
10-معمولی جنگلات پیداوارکے لئے کم از کم امداد ی قیمت
11۔ریاستوں کو قبائلی ذیلی منصوبوں سے متعلق ذیلی اسکیموں کے لئے خصوصی مرکزی امداد
اثرات
مذکورہ ذیلی اسکیمیں درج فہرست قبائل کی فلاح وبہبود کے لئے اداروں اورپروگراموں کے نفاذ کے پہلووں کے سقم اورفاصلوں کو پرکرنے میں مددگارثابت ہونگی ۔
استفادہ کنندگان
اس اسکیم سے دس کروڑسے زائد درج فہرست قبائل کی آبادی مستفیض ہوگی ۔
۔۔۔۔۔۔۔۔۔۔۔۔۔۔۔۔
U-967
(Visitor Counter : 53
نوجوانوں کے امور اور کھیل کود کی وزارت
مدھیہ پردیش میں کھیلو انڈیا یوتھ گیمز کے اہتمام پرایس بی آئی اور دیگر شراکت دار ملک میں کھیلوں کے ماحولیاتی نظام کو پروان چڑھانے کا موقع ملنے پر نازاں
لگاتار دوسرے سال اسٹیٹ بینک آف انڈیا  نے مدھیہ پردیش میں کھیلو انڈیا یوتھ گیمز  کے لیے اپنی اسپانسرشپ میں توسیع کی ہے۔ اس طرح وہ 2022 کے کے آئی وائی جی کے لیے بھی کے آئی وائی جی کا پرنسپل اسپانسر ہے۔
ایس بی آئی نے کہا ہے کہ ہم کھیلو انڈیا کے ساتھ اپنی وابستگی جاری رکھنے پر خوش ہیں اس سے کھیلوں کے رُخ پر ہندوستانی نوجوانوں کی امنگوں کی حمایت ہوتی ہے اور انہیں فروغ ملتا ہے۔ 2023 کے جاری کھیلو انڈیا یوتھ گیمز میں ہمیں نوجوان ایتھلیٹس کی جانب سے اپنی سپورٹس مین شپ کا مظاہرہ کرتے ہوئے شرکت میں اضافہ دیکھ کر خوشی ہو رہی ہے۔ اس شراکت داری کے ذریعے ہمارا مقصد ہندوستانی نوجوانوں میں کھیلوں اور چاق و چوبند کی قدر کو پروان چڑھانا ہے۔
ایس بی آئی کے علاوہ ڈریم اسپورٹس بھی کے آئی وائی جی کو اسپانسر کرنے کے لیے واپس آیا ہے بطور اسپانسر ان کے تعاون سے چل رہا ہے اور کے آئی وائی جی برانڈ کے ساتھ دوبارہ منسلک ہونے پر خوش ہے۔
اپنی ایسوسی ایشن کے بارے میں بات کرتے ہوئے ڈریم اسپورٹس کے چیف آپریٹنگ آفیسر اور شریک بانی بھاویت سیٹھ نے کہا کہ کھیلو انڈیا یوتھ گیمز کے ساتھ منسلک ہونا ہمارے لیے موجبِ اعزاز ہے جو ہندوستان کے نوجوانوں کو بااختیار بنانے کے ہمارے جذبے اور کھیلوں کو بہتر بنانے کے ہمارے وژن سے اشتراک کرتا ہے۔ اس شراکت داری کے ذریعے ہمیں امید ہے کہ ہندوستان کے کھیلوں کے ماحولیاتی نظام کو پروان چڑھانے کے مشترکہ مقصد کے رُخ پر کام جاری رکھا جائے گا اور اپنے ابھرتے ہوئے کھلاڑیوں کو کھیلوں کو آگے بڑھانے کی ترغیب ملتی رہے گی۔
یہ لگاتار دوسرا سال ہے جب کھیلو انڈیا نے کے آئی وائی جی کے لیے کارپوریٹ اسپانسرشپ کا در کھولا ہے۔ اس کا مقصد دونوں طرف کام اور جیت کے رشتے ساتھ کھیلو انڈیا اور اسپانسر دونوں کے لیے جیت اور کام دونوں طرح کے تعلقات قائم کرنا ہے۔
ایس بی آئی اور ڈریم اسپورٹس دونوں نے جہاں ماضی میں کے آئی وائی جی کے ساتھ شراکت داری کی ہے۔ یہ پہلا موقع ہے جب اسپورٹس فار آل  کے آئی وائی جی کی طاقت کیلئے اسپانسر کے طور پر سامنے آیا ہے۔ اس نئے اشتراک کے بارے میں بات کرتے ہوئے ایس ایف اے کے بانی اور سی ای او رشی کیش جوشی نے کہا کہ اسپورٹس فار آل کے لیے پاورڈ بائی اسپانسر کے طور پر بورڈ میں آنا اعزاز کی بات ہے۔ کھیلو انڈیا کا پورے ملک میں کھیلوں کی خواہش پیدا کرنے اور تمغہ جیتنے والے ایتھلیٹس تیار کرنے کا مشن ایس ایف اے کے ساتھ مضبوطی سے وابستہ ہے۔ ایس ایف اے میں ہماری انتھک کوشش رہے گی کہ زیریں سطح پر کھیلوں کے کلچر کے فروغ میں مدد کی جائے۔ ہمیں یقین ہے کہ اس طرح کی گہری شراکت داری ایک کھیلنے والی قوم کے طور پر ہندوستان کی ترقی کی رفتار کو تیز کرے گی۔
مدھیہ پردیش کے آٹھ شہروں میں میں کھیلو انڈیا یوتھ گیمز کا آغاز 30 جنوری کو ہوا اور یہ سلسلہ 11 فروری کواختتام پذیر ہوگا۔ کھیلوں میں 36 ریاستوں اور مرکز کے زیر انتظام علاقوں کے تقریباً 6000 نوجوان کھلاڑی حصہ لے رہے ہیں۔
کھیلوں کے اس ایڈیشن میں مجموعی طور پر 27 کھیلوں کے مقابلوں کو نمایاں کیا گیا ہے۔ پانی کے کھیل جیسے کیکنگ، روئنگ اور واٹر سیلوم کو پہلی بار کے آئی وائی جی کا حصہ بنایا گیا ہے۔
صدر جمہوریہ کا سکریٹریٹ
چار ملکوں کے ایلچیوں نے صدرجمہوریہ ہند کو اپنی اسناد پیش کیں
صدرجمہوریہ ہند جناب رام نا تھ کووندنے جمہوریہ کیوبا کے سفارتکار جمہوریہ گھانا کے ہائی کمشنر منگولیہ کے سفارتکار اور سیرالیون جمہوریہ کے ہائی کمشنر سے آج راشٹر پتی بھون کے اشوک ہال میں اسناد وصول کیں ۔
جنہوں نے اپنی اسناد پیش کیں ، وہ ہیں :
1-کیوبا جمہوریہ کے سفارتکار ایچ ای جناب علی جاندرو سیمانکس میرن ۔
2- جمہوریہ گھانا کے ہائی کمشنر ، ایچ ای جناب کواکو اسوما ہ چیریمہ
3- منگولیہ کےسفارتکار ایچ ای جناب گنبولڈ دمبجاؤ ۔
4- جمہوریہ سیرالیون کے ہائی کمشنر ایچ ای جناب رشید سیسے ۔
اسناد پیش کئے جانے کے بعد صدر جمہوریہ نے چاروں سفیروں سے الگ الگ بات چیت کی ۔ انہو ں نے ان کی تقرریوں پر انہیں مبارکباددی اوران سرگرم اور دوستانہ تعلقات کو اجاگر کیا،جو بھارت کے ان ملکوں کے ساتھ ہیں نیز کثیر رخی وہ تعلقات ،جو ان ملکوں کے بھارت کے ساتھ قائم ہیں۔صدر جمہوریہ نے انہیں باہمی رشتوں کو مستحکم کرنے نیز دوستانہ عوام کی ترقی خوشحالی اور خیروعافیت کے لئے انہیں کامیاب ہونے کی بھی دعادی ۔
سفیروں اور ہائی کمشنروں کے ذریعہ صدر جمہوریہ نے ،ان کی اعلیٰ قیادت کو بھی اپنے عز ت واحترام سے انہیں آگاہ کیا۔ پروگرام میں موجود سفیروں نے بھارت کےساتھ اپنے رشتوں کو مضبوط بنانے کے لئے مل کر کام کرنے کے اپنے عہد کا بھی اعادہ کیا۔
صحت اور خاندانی بہبود کی وزارت
کووڈ -19 کی تازہ ترین صورت حال
ملک گیر ٹیکہ کاری مہم کے تحت اب تک 182.55 کروڑ کووڈ سے بچاؤ کے ٹیکے لگائے جاچکے ہیں ۔
ہندوستان میں سردست سرگرم معاملوں کی تعداد 21,530 ہے۔
فی الحال زیر علاج مریضوں کی شرح 0.05 فیصد ہے۔
سردست ملک میں شفایابی کی شرح 98.75 فیصد ہے۔
گزشتہ 24 گھنٹوں کے دوران 2,499 مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 4,24,78,087 ہوگئی ہے۔
پچھلے 24 گھنٹوں کے دوران 1,685 نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح  فیصد ہے ۔
جانچ کے بعد متاثر پائے جانے والے افراد کی ہفتہ وار شرح  فیصد ہے ۔
اب تک کُل 78.56 کروڑ ٹیسٹ کئے جاچکے ہیں۔گزشتہ 24 گھنٹوں کے دوران 6,91,425 ٹیسٹ کئے گئے۔
وزارت دفاع
چنڈی گڑھ میں ایئر فورس کے گروڑ ریجیمنٹل ٹریننگ سینٹر میں میرون بیرٹ سریمونیل پریڈ کا انعقاد
ایئرفورس کے 69خصوصی فورس گارڈ کی تربیت کے مرحلے کی کامیابی سے اختتام پذیر ہونے پر گروڑ ریجیمنٹل ٹریننگ سینٹر ایئرفورس اسٹیشن چاندی نگرمیں 17 جولائی 2021ء کو ایک باوقار میرون بیرٹ سریمونیل پریڈ کا انعقاد ہوا۔ ایئر کموڈور کے کھجوریہ وی ایس ایم، ایئر کموڈور آپریشننے تقریب میں مہمان خصوصی کی حیثیت سے پاسنگ آؤٹ پریڈ کاجائزی لیا ۔
مہمان خصوصی نے تیز تربیت کنندگان کو باوقار ٹرافی سے نوازا اور کامیاب گروڑ تربیت کاروں کو میرون بیرٹ ، گروڑ اہلیتی بیج اور خصوصی فورسیز کا ٹیب عطا کیا۔ ایل اے سی اکھوکا موئیوا ہ کو بہترین آل راؤنڈر ٹرافی پیش کی گئی۔ نوجوان گروڑ کمانڈوز کو اپنے خطاب میں مہماں خصوصی نے تربیت حاصل کرنےوالوں کے لئے اعلیٰ سطح کی روایت کو بنائے رکھنے کی ضرورت پر زور دیا۔ انہوں نے تربیت حاصل کرنے والے ملازمین کو ان کی کڑی محنت کے لئے مبارکباد دی ا ور انہیں اونچی اڑان بھرنے کےلئے متحرک کیا۔
پریڈ کے دوران گروڑ نے کم بیٹ فائرنگ اسکل، ہاسٹیج ریسکیو فائرنگ ڈرِل، اسالٹ ایکسپلوسیو ، رکاوٹ پار کرنے کی ڈرِل ، دیوار چڑھنا؍پھسلنا؍تیزی کا مظاہرہ کرنے کی صلاحیت اور فوجی مارشل آرٹ کا مظاہرہ کیا۔
میرون بیرٹ سیریمونیل پریڈ گروڑ کے لئے فخر اور حصولیابی کا لمحہ ہے، جو ان کی تربیت کے خاتمے کو ’ینگ اسپیشل فورس آپریٹرس‘ میں تبدیل ہونے کا نشان ہے۔
وزیراعظم کا دفتر
کاشی تمل سنگمم کو لے کر شہریوں کے تبصرے پر وزیر اعظم کا ردعمل
کاشی تمل سنگمم ایک ازحد اختراعی پروگرام ہے جو ثقافت کے باہمی تبادلے میں مزید اضافہ کرنے کے ساتھ ساتھ بھارت کی ثقافتی گوناگونیت کا بھی جشن منائے گا: وزیر اعظم
وزیر اعظم جناب نریندر مودی نے، گذشتہ روز اُن ہی کے ذریعہ شروع کیے گئے کاشی تمل سنگمم پروگرام پر شہریوں کے ردعمل کا جواب دیا ۔ تمل ناڈو اور کاشی، جو کہ ملک میں علم کے دو ازحد اہم اور قدیم مراکز ہیں، کے درمیان صدیوں پرانے روابط کو از سر نو تلاشنے اور مضبوط کرنے کے لیے کی گئی اس اختراعی پہل قدمی کو لے شہریوں نے پرجوش انداز میں ردعمل کا اظہار کیا ہے۔
وزیر اعظم نے کاشی اور تمل ناڈو کی عظیم ثقافت پر عوام کے نظریات کو تسلیم کرتے ہوئے جواب دیا
پروگرام کی کوالٹی کے لیے عوام کی جانب سے ستائش۔
اور تمل زبان و ثقافت کی عالمی پیمانے پر مقبولیت اور عظمت کی بھی ستائش کی گئی۔
صحت اور خاندانی بہبود کی وزارت
کووڈ -19 کی تازہ ترین صورتحال
ملک گیر ٹیکہ کاری مہم کے تحت اب تک220.61کروڑکووڈ سے بچاؤ کے ٹیکے لگائے جاچکے ہیں ۔
گزشتہ 24 گھنٹوں کے دوران 113507 ٹیکے لگائے گئے۔
ہندوستان میں سردست زیر علاج مریضوں کی تعداد1781ہے۔
فی الحال زیر علاج مریضوں کی شرح 0.01فیصد ہے۔
سردست ملک میں شفایابی کی شرح 98.81 فیصد ہے۔
گزشتہ 24 گھنٹوں کے دوران111 مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر44151219ہوگئی ہے۔
پچھلے 24 گھنٹوں کے دوران کووڈ کے109نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح (0.08 (فیصد ہے ۔
جانچ کے بعد متاثر پائے جانے والے افراد کی ہفتہ وار شرح فیصد ہے ۔
اب تک کُل91.67 کروڑ ٹیسٹ کئے جاچکے ہیں۔گزشتہ 24 گھنٹوں کے دوران 141248ٹیسٹ کئے گئے۔
وزارت دفاع
حکومت آرمڈ فورسز ٹرائبیونل کو اور زیادہ بااختیار بنانے کے عہد کی پابند ہے تاکہ اسے زیادہ ذمہ دار بنایا جاسکے :وزیر دفاع جناب راج ناتھ سنگھ
جناب راج ناتھ سنگھ نے تمام فریقوں پر زور دیا کہ وہ انصاف کی بروقت ڈیلیوری کے لئے کام کریں
وزیر دفاع جناب راج ناتھ سنگھ نے کہا کہ حکومت آرمڈ فورسز ٹرائبیونل کو اور زیادہ با اختیار اور ذمہ دار بنانے کے عہد کی پابند ہے اور اس کی جانب تمام مطلوبہ اقدامات کو زیر عمل لایا جائے گا۔ ایک سیمنار کے شرکاء کو خطاب کرتے ہوئے انھوں نے کہا کہ عدلیہ جمہوریت کا ایک مضبوط ستون ہے اور عدالتی افسران اور وکلاء اس عدلیہ نظام کے ستون ہیں۔ یہ سیمنار آج نئی دہلی میں ’’اندرون بینی۔ آرمڈ فورسز ٹرائبیونل‘‘ کے عنوان سے آرمڈ فورسز ٹرائبیونل پرنسپل بنچ بار ایسو سی ایشن کے زیر اہتمام منعقد ہوا۔ انھوں نے کہا کہ لوگ دیگر تمام امکانات ختم ہوجانے کے بعد عدلیہ کا دروازہ کھٹکھٹاتے ہیں اور مضبوط عدالتی نظام سوراج یا اچھی حکمرانی کی بنیادہے۔
جناب راج ناتھ سنگھ نے کہا کہ مختلف نوعیت کے قانونی معاملات کو نمٹانے اور زیر التواء معاملوں کو نمٹانے کے لئے ڈومین پر مبنی ٹرائبیونلز قائم کئے گئے ہیں۔ انھوں نے کہا کہ مقدمہ درج کرنے والوں کو ہماری عدلیہ پر بھروسہ ہے اور جوبھی اقدامات مطلوب ہیں وہ عمل میں لائے جارہے ہیں مثلا ٹرائبیونل میں خالی آسامیوں کو پُر کرنا۔ وزیر دفاع نے حاضرین کو یقین دلایا کہ حکومت سیمنار سےملنے والے مشوروں پر غور کرے گی تاکہ سابق فوجیوں کی امنگوں کو پورا کیا جاسکے اور موجودہ فوجیوں کو بھی تیزی سے انصاف ملے۔
وزیر دفاع نے ’’انصاف میں تاخیر انصاف سے انکار کے برابر ہے‘‘ اور ’’عاجلانہ انصاف، انصاف کو دفن کرنے جیسا ہے‘‘۔ کے درمیان توازن رکھنے کو کہا تاکہ عموما عدالتی نظام اور خصوصاً آرمڈ فورسز ٹرائبیونل میں التواء اور تاخیر میں کمی آئے کیونکہ بروقت انصاف ملنے سے نہ صرف یہ کہ آرمڈ فورسز ٹرائبیونلز پر بوجھ کم ہوگا بلکہ ہمارے سپاہیوں کا عدلیہ پر اعتماد مضبوط ہوگا۔
جناب راج ناتھ سنگھ نے حاضرین کو بتایا کہ ہندوستان میں آرمڈ فورسز ٹرائبیونل کا اوریجنل اور ایپلیٹ دونوں طرح کا دائرہ اختیار ہے جبکہ بعض ترقی یافتہ ممالک مثلا برطانیہ اور امریکہ میں صرف ایپلیٹ دائرہ اختیارہ ہے۔یہ بہت اہمیت کا حامل ہے کیونکہ آرمڈ فورسز ٹرائبیونل مسلح افواج کے اہلکاروں ، سابق فوجیوں اور ان کے کنبوں کی شکایات کا ازالہ کرنے کا اہم فورم ہے۔
جناب راج ناتھ سنگ نے مزید کہ اکہ آرمڈ فورسز ٹرائبیونل پر غور وفکر کا یہ سیمنار آج اور زیادہ اہمیت اختیار کرگیا ہے جبکہ ملک آزادی کا امرت مہوتسو منارہا ہے اور انھوں نے نے محترم وزیر اعظم جناب نریندر مودی کی ’پنچ پرن‘‘ کی اپیل کا ذکر کیا جو ہندوستان کو نوآبادیاتی ذہنیت سے آزاد کرکے ایک ترقی یافتہ ملک بنانے ، اپنی میراث پر فخر کرنے اور اپنے فرائض کی انجام دہی کے لئے ہے۔ جناب راج ناتھ سنگھ نے کہا کہ ہندوستانی روایات میں غوروفکر اور مشاہدے کو انتہائی اہم مقام حاصل ہے۔
قانون اور انصاف کے وزیر جناب کرن رجیجو نے سیمنار میں اپنی تقریر میں زور دے کر کہا کہ حکومت مقدمات کے التواء کو دور کرنے پر کام کررہی ہے۔ انھوں نے کہا کہ آرمڈ فورسز ٹرایبیونل جیسے ٹرائبیونل زیر التواء مقدمات میں کمی لانے کے لئے زبردست کام کررہے ہیں۔
چیف آف دی آرمی اسٹاف جنرل منوج پانڈے، چیف آف ائر اسٹاف ائر چیف مارشل وی آر چودھری اور چیف آف دی نیول اسٹاف ایڈ مرل آر ہری کمار بھی اس موقع پر موجود تھے۔ جسٹس راجیندر مینن، چیئر پرسن اے ایف ٹی نے کلیدی خطبہ دیا۔
وزارت خزانہ
بالواسطہ ٹیکسوں اور کسٹمزکی قومی اکیڈمی  کےذریعہ سوائن فلو کی روک تھام کے لئے ضروری تدارکی اقدامات
نئیدہلی یکمفروری۔قومی خطہ راجدھانی میں خصوصاََ فرید آباد پر زیادہ اثر ڈالتے ہوئے سوائن فلو پھیلنے کے متعدد معاملات کی شناخت ہوئی ہے۔ سوائن فلو کے کچھ معاملات نیشنل اکیڈمی آف کسٹمز ،اِن ڈائریکٹ ٹیکسز اور نارکوٹکس  ،فرید آباد میں شناخت ہونے کی خبریں بھی آئی ہیں۔ زیر تربیت افسران میں 9 مثبت کیسز کے انکشاف کے بعد چار زیر تربیت افسران کو شامل اسپتال کیا گیا اور معقول علاج کے بعد انہیں اسپتال سے رخصت دے دی گئی ہے۔ سوائن فلو کے لاحق ہونے کے معاملات میں تخفیف کار جحان نظر آر ہا ہے اور منگل کے روز کے بعدزیر تربیت افسران میں اسی طرح کے نئے کیس لاحق ہونے کی کوئی خبر نہیں آئی ہے۔
اکیڈمی انتظامیہ نے ضلعی صحتی محکمے اور دیگر شامل پینل ڈاکٹروںاور اسپتالوں کے ساتھ مل کر ادارے کے مکمل احاطے میں دھونی دینے سمیت متعدد ضروری تدارکی اقدامات کئے ہیں۔ زیرتربیت افسران اورعملے کو جن کا تعلق این اے سی آئی سے ہے ، ٹیکے لگائے گئے ہیں اور ضروری ادویہ فراہم کی گئیں ہیں۔ اس سلسلے میں پوری نگہداشت کے لئے درکار تمام تر لوازمات اور سازوسامان کی شکل میں امداد فراہم کی جارہی ہے۔
۰۰۰۰۰۰۰۰۰۰۰۰۰۰۰۰۰۰۰۰۰
U-620
(Visitor Counter : 35